### 22.    Beslutning om tildeling af vejret i forbindelse med anlæg af [adresse]

**Åbent**

Sagsnr.: 326-2017-43061       J.nr.: 05.02.00           Dokumentnr.:
326-2017-321178

**Sagstype**

Beslutning.

**Resume og sagens baggrund**

I forbindelse med anlæg af Kalundborg Ny Vesthavn er det i
lokalplan nr. 566 forudsat, at der etableres vejadgang til [adresse] via den
eksisterende private fællesvej [adresse].

Den eksisterende [adresse] forbliver privat fællesvej.

En lokalplan kan ikke stifte en vejret, som [adresse]
skal have for at kunne benytte og tilslutte sig den eksisterende vej.

Det har ikke været muligt for [adresse] at etablere
denne vejret via en privatretlig aftale. [adresse] har derfor anmodet
Kalundborg Kommune om, at kommunen via privatvejslovens bestemmelser tildeler
[adresse] en vejret til [adresse].

**Indstillinger**

Direktøren indstiller, at Kalundborg Kommune igangsætter en
procedure vedrørende tildeling af vejret til [adresse] til den
eksisterende private fællesvej [adresse].

**Behandling**

Teknik- og Miljøudvalget.

**Sagsfremstilling**

Kommunalbestyrelsen vedtog på kommunalbestyrelsesmødet den
22. februar 2017 lokalplan nr. 566 for havnerelaterede erhverv i [adresse].
Det er i lokalplanen forudsat, at Ny Vesthavn skal vejbetjenes via den
eksisterende private fællesvej [adresse], jf. Bilag 1, med en forlængelse af
[adresse] henover et privatejet grundstykke ejet af Ørsted (tidligere DONG Energy),
forlængelsen er indtegnet som vejstykke nr. 4.

Den eksisterende private fællesvej [adresse] løber fra den
kommende forlængelse af [adresse] til [adresse], henover matrikel nr. 1 fe
og 1 cd, [adresse]., [adresse], jf. bilag 1, indtegnet som vejstykke nr. 1, 2
og 3.

[adresse] ønsker vejret til en vejstrækning på cirka
560 meter.

*Ejerforhold og forsøg på frivillig aftale*

Den eksisterende private fællesvej [adresse], som er
indtegnet på bilag 1, har 2 ejere.

Vejstykke nr. 1 og 3 (1 cd, [adresse]., [adresse]) ejes af
Ørsted.

Vejstykke nr. 2 (1 fe, [adresse]., [adresse]) ejes af
"Ejerforeningen Asnæs Oil Terminal".

Ejerforeningen Asnæs Oil Terminal består af virksomhederne
Ørsted og Inter Terminals AOT.

Kalundborg Kommune og [adresse] har haft en længere
dialog med begge virksomheder omkring indgåelse af en frivillig aftale om
vejret til [adresse]. Dialogen har desværre ikke ført til en aftale.

Der har således forgæves været drøftelser om indgåelse af
frivillig aftale om tildeling af vejret med både Ørsted og Inter Terminals AOT.

Det har ikke været muligt at indgå en frivillig aftale med
ejerne. Eftersom accept fra begge ejere er nødvendig for realisering af
lokalplan nr. 566, der forudsætter, at Ny Vesthavn vejbetjenes af den private
fællesvej [adresse], er nærværende indstilling til Kommunalbestyrelsen nødvendiggjort
som følge heraf.

*Vejens retlige status og forholdet til ekspropriation*

Der vil ikke som følge af tildelingen ske ændringer i vejens
retlige status. [adresse] forbliver således en privat fællesvej.

Vejretten indebærer, at [adresse] får ret til at
tilslutte sig og benytte den eksisterende private fællesvej [adresse]. Der
eksproprieres ikke til forlængelsen af [adresse] (vejstykke nr. 4).

*Almene og offentligretlige hensyn*

Kommunen kan således i "*særlige tilfælde*"
foretage vejudlæg og tildele vejrettigheder til udlagte private fællesveje og
private fællesveje. Det fremgår af lovens § 26, stk. 2, nr. 2.

Der er efter praksis tale om ”*særlige tilfælde*”, når
kommunen ved vejudlægget tilgodeser udbygningen af et område i vejmæssig
henseende eller i øvrigt tilgodeser almene, offentligretlige hensyn.

Det er administrationens opfattelse, at der i nærværende sag
er tale om et "*særligt tilfælde*", der tilgodeser almene
saglige hensyn, herunder kommunens planlægningsmæssige interesser i
virkeliggørelsen af lokalplan nr. 566. Herudover har kommunen en
offentligretlig interesse i at skabe et sammenhængende vejsystem.

Spørgsmålet, om kommunen konkret skal udnytte muligheden i
privatvejslovens § 26, stk. 2, nr. 2, beror med andre ord på kommunens skøn.
Administrationen skønner, at tildelingen af vejretten ligger inden for rammerne
af privatvejlovens § 26, stk. 2, nr. 2.

*Omkostninger i forbindelse med tildeling af vejretten*

Kommunen kan endvidere bestemme, at de grundejere (Kalundborg
Havn), der opnår vejret, skal afholde en forholdsmæssig andel af ikke-afskrevne
udgifter til vejens anlæg og større istandsættelser. Det vil således være
[adresse], der skal afholde disse udgifter. Det fremgår af
privatvejslovens § 26, stk. 3.

Samtidig kan kommunen bestemme, at [adresse] skal
deltage i de fremtidige udgifter til vedligeholdelse af [adresse], i
overensstemmelse med reglerne i privatretslovens § 26, stk. 4.

Kalundborg Kommune skal betale erstatning til den private
grundejer, hvis tildelingen af vejretten påfører den private grundejer et tab.
Se endvidere nedenfor under økonomiske konsekvenser.

*Proces ved tildeling af vejret*

Vejretten kan som udgangspunkt først tildeles efter en
forudgående høring af de berørte grundejere. Dette følger af privatvejlovens §
33, stk. 1.

En tildelt vejret skal tinglyses.

**Økonomiske konsekvenser**

Kalundborg Kommune vil skulle betale erstatning til de
berørte grundejere, hvis vejretten skønnes at påføre grundejerne et tab. Dette
vurderes ikke umiddelbart at være tilfældet.

Det vil være taksationsmyndighederne, der vil skulle
fastsætte en eventuel erstatning.

**Bilag**

|  |  |
| --- | --- |
| Bilag 1 - Vejforhold - Asnæsvej vest til [adresse] 326-2017-335794 |